::: {.lead}

Hvad gør man, når man har en masse gode vine i en restaurant,
der er lukket om vinteren?
Når det er dyrt og uhensigtsmæssigt at opbevare vinene i et rum,
der skal opvarmes kun for at holde vinen frostfri?
Man ombygger da et skur på helårsmatriklen til Vinskuret!

:::

![Foto: Sofie Sanderhage Båth](image1.jpeg)

Det fandt Sofie og Mikael Sanderhage Båth,
som har bestyret Orø Strandcamping siden 2021,
ud af var den bedste løsning på vinteropbevaringen
af de mange økologiske vine,
de sælger i Restaurant Matildas på campingpladsen.
Og så var det jo nærliggende at give Orøs beboere og gæster
en mulighed for at købe vinene i vinterperioden.
Derfor åbnede de i december 2023 Vinskuret på Brøndevej 29.

Vinene er lette og elegante økologiske vine, primært fra Europa.
De udvælges hos danske importører af Mikael og Sofie,
hvis yndlingsvinområder er områderne Jura, Loire og Bourgogne.
Det er Mikael, der primært står for udvælgelsen,
da han har 16 års erfaring
som bl.a. sommelier på københavnerrestauranten Geranium.
Her startede han som elev og nåede at blive restaurantchef,
inden han blev udnævnt som chef sommelier i restauranten.
Geranium har siden 2016 haft tre stjerner i Michelinguiden.

![Mikael holder meget af at rådgive kunderne individuelt. Foto: Sofie Sanderhage Båth](image2.jpeg)

Sofie har altid vidst,
at hun skulle arbejde i hotel og restaurationsbranchen.
Hun har både været i kokke- og tjenerlære
inden hun som 22-årig blev restaurantchef i København.
Hun nåede også at været receptions- og bookingmanager på Helenekilde Badehotel,
inden turen gik til Orø.

Parret holder meget af at give kunderne personlig vejledning.
Sofie er god til at huske folks ansigter,
mens Mikael husker deres yndlingsvine.
Derfor vender mange tilbage, når de fx skal holde en fest,
så Mikael med sin store erfaring som sommelier kan vejlede dem
om vine, der passer til menuen.

Sofie og Mikael holder også meget af at lave vinsmagninger.
Både på bestilling, og når de holder åbent hus i Vinskuret.
Ved åbent hus stilles skiltet ud ved vejen.

::: {.callout-note}

# Åbent hus i december

Den 14., 18. og 29. december.

:::

Vinskuret tilbyder p.t. omkring 200 dejlige vine,
som alle er personligt udvalgt af parret.
Man er altid velkommen til at sende en sms med en forespørgsel,
hvis man har lyst til eller brug for en god flaske eller seks.

![Et lille udvalg af Vinskurets vine. Foto: Sofie Sanderhage Båth](image3.jpeg)

::: {.callout-note}

# Kontakt

**Tlf** 23 34 34 58  
**Website** <https://www.oroecamping.dk/>  
**Instagram** vinskuret_oroe

:::
